- Ձեր նշած բոլոր հարցերի լուծման բանալին բնականաբար տնտեսության աշխուժացմամբ է պայմանավորված: Բայց մենք նաև հասկանում ենք, որ դա ոչ միայն կախված է Հայաստանի Հանրապետության ներկայիս խնդիրներից, այլև ու առավելապես` արտաքին միջավայրից: Սա մենք պետք է ընդունենք, որպես օբյեկտիվ ճշմարտություն: Ինչ վերաբերում է բյուջև 2016-ին, ապա ներկայացված է իրականությունը, և այն փոքրիկ աճը, որը նախատեսված է բյուջե 2016-ում, իհարկե, այն չէ, ինչը կարող է գոհացնել մեզ: Բայց առկա պայմաններում պետք է անել հնարավորը: Մեր կարծիքով չպետք է ապրել խոստումներով և մեր քաղաքացիներին հուսախաբ անել: Այս տեսանկյունից` գալիք տարվա բյուջեն խիստ իրատեսական է: Այն, որ ողջ բյուջեի ծախսային մասի 45 տոկոսն ուղղվելու է սոցիալական խնդիրների լուծմանը, նշանակում է, որ բյուջե 2016-ը սոցիալական ուղղվածություն ունի, և իշխանություններն իրենց ուշադրության կենտրոնում են պահում երկրում առկա սոցիալական խնդիրները: Այդպես է եղել նաև գործող Սահմանադրությամբ: Այդպես է նաև առաջարկվող տարբերակով, քանի որ մեր երկիրը սոցիալական պետություն է: Այնուամենայնիվ, հաջորդ տարվա բյուջեի նախագծով կանխատեսվում է 2,2 տոկոս համախառը ներքին արդյունքի աճ, իսկ բոլոր սոցիալական ծրագրերը պահպանվելու են: